**Litterulae**

**Texte 7 : Charles d'Orléans (1394-1465)**

*La vie de Charles d’Orléans est un roman à elle seule : neveu du roi de France Charles VI, il est fait prisonnier par les Anglais en 1415 à la bataille d’Azincourt. Ne trouvant personne pour payer sa rançon, il reste 25 ans en Angleterre. Rentré en France, il sera le père du futur Louis XII. C’est pendant cet exil anglais qu’il compose ce poème où dame et France se confondent dans la même nostalgie. On a essayé de rester le plus proche possible de l’orthographe médiévale.*

En la nef de bonne nouvelle

Espoir a chargié Reconfort

Pour l'amener, de par la belle,

Vers mon cueur qui l'ayme si fort.

A joye puist venir au port

De desir et, pour tost passer

La mer de Fortune, trouver

Un plaisant vent venant de France

Ou est a present ma maistresse

Qui est ma doulce souvenance

Et le tresor de ma liesse.

Certes, moult suy tenu a elle,

Car j'ay sceu par loyal rapport

Que contre Dangier, le rebelle,

Qui maintesfois me nuist a tort,

Elle veult faire son effort

De tout son povair de m'aidier.

Et pource lui plaist m'envoyer

Ceste nef plaine de plaisance

Pour estoffer la forteresse

Ou mon coeur garde l'esperance

Et le tresor de ma liesse.

Pource ma voulenté est telle

Et sera jusques a la mort

De tousjours tenir la querelle

De Loyauté ou mon ressort

J'ay mis ; mon coeur en est d'accort.

Si vueil en ce point demourer

Et souvent Amour mercier,

Qui me fist avoir l'acointance

D'une si loyalle princesse,

En qui puis mettre ma fiance

Et le tresor de ma liesse.

ENVOI

Dieu vueille celle nef garder

Des robeurs escumeurs de mer,

Qui ont a Dangier aliance ;

Car, s'ilz povoient, par rudesse

M'osteroient ma desirance

Et le tresor de ma liesse.

*Questions :*

1. *Pourquoi ce refrain ?*
2. *Comment Dame et France sont-elles confondues ?*